paragraph_text: Hotel Histria jedan je od hotela u pulskom turističkom naselju Punta Verudeli smješten nasuprot otoka Verude u Verudskome kanalu. Najveći je pulski hotel i otvoren je cijele godine. Osim soba i apartmana za odmor hotel Histria posjeduje veliku kongresnu dvoranu sa 700 mjesta, pa je česta destinacija kongresnoga turizma. Udaljen je 4 kilometra od centra Pule.